钦定古今图书集成/明伦汇编/交谊典/第052卷 > 《窦革酒谱》 > 《酒令》
## 钦定古今图书集成/明伦汇编/交谊典/第052卷 > 《窦革酒谱》 > 《酒令》

唐柳子厚有《序饮》一篇，始见其以洄溯迟驶为罚爵
之差，皆酒令之变也。又有藏钩之戏，或云起于钩弋。
夫人有国色而手拳，武帝自披之乃伸，后人慕之而
为此戏。白公诗云：“徐动碧芽筹。”又云：“转化移酒海。”今
之世酒令，其类尢多，有捕醉仙者为禺人转之以指
席者；有流杯者，有总数者，有密书一字，使诵持勾以
抵之者，不可殚名。昔五代王章史肇之燕，有手势令
此皆富贵逸居之所宜。若幽人贤士，既无丝竹金石
之玩，唯啸咏文史，可以助欢。故曰：“闲征雅令穷经史，
醉听新诗胜管弦。”今略志其美而近者于左：

孟尝门下三千客，大有同人。湟水渡头十万羊，《未济》
《小畜》。

《马援》以马革裹尸，死而后已。《李耳》指李树为姓，生而
知之。

《江革》“隔江见鲁般般橹”，“李元园里唤蔡释释菜。”
拆字为反切者，　矢引矧　欠金钦。

名字相反切者，　“干谨”字巨引，　尹珍字道真，　孙程字稚卿。

古人名姓点画绝省者，　“宇文士及　参朱天光，
子州友父　公父文伯，　王子比干、　王士平、　吕
太一，　王子中，　王太丘，　江子一　于方　《卜己》。”

方干　：王元　，丁乂　江乙　文丘　卜式　，王

丘。

字画之繁者：　“苏继颜，　谢灵运，　韩麒麟，　李继
鸾，　边归谠，　栾黡，　鳞鱹　萧鸾。”

音声同者，　高敖曹、　田延年、　刘幽求。

字画类者，　“田甲，　李季。”

“台”字去吉，增点成室　；“居”字去古，增点成户。

火炎昆冈　山，出器车　土圭封国。

《百金》之士千万，《五刑》之属三千。

荡荡乎，民无能名，欣欣焉，人乐其性。

《公子牟》“身在江湖，心游魏阙；郑子真耕于岩石”，名动
京师。

前徒倒戈以北，长者扶义而东。

运天德以君世，散皇明而烛幽。

今人多以文句首末二字相联，谓之粘头续尾。尝有
客云：“维其时矣。”自谓文句必无“矣”字，居首者欲以见
窘，于答者不知矣。焉也者，决辞也。出柳子厚文，遂浮
以《大白》。

白公《东南行》云：“鞍马呼教住，骰盘喝遣输。长驱波卷
白，连掷采成卢。”注云：“骰盘卷白波，莫走鞍马。”皆当时
酒令法，未详。盖元、白一时之事尔。

《国史谱》称“郑弘庆刱平素精看四字令”，未详其法。